Bahrain Regno del Bahrain مملكة البحرين El Bahrein o anca Bahrain, ufisialmente Regno del Bahrain, el xe un stato de l'Axia sudosidental. El confina a òvest co l'Arabia Saudia e a sud col Qatar. El xe un arcipéłago del Gólfo Pèrsego. L'ìzoła pi inportante ła xe Bahrein, de qûel'altre łe prinsipałi łe xe Nasan, Hawar, Sitra, Umm, Al Muharraq. L'Arcipèłago del Bahrain, che el xe conosést da ténpi remoti grasie a ła só poxision propio su ła strada dei comerci, el ga sénpre vést na storia łigada a ła visina Arabia. Dal 1577 al 1622 łe ìzołe łe xe stae ocupae dai portoghéxi, par dopo pasar dal dal 1735 al 1784 inte łe man dei persiani, che i ła ga regałada ai britanéghi che i ghe ne ga fat un só Protetorà fin al 1971, data de l'indipandénsa. El só aseto istitusional, che el jera disiplinà da ła Costitusion del 1973, el 27 de Agósto 1975 el xe stà "sospendést tenporaneaménte". Ła so cavedal ła xe Manama. L'orientaménto połìtico interno el xe inprontà a un conservatorismo isalàmego tradisional. Cofà l'Arabia Saudia el ga łasà na baxe naval ai Stati Unii par dimostrar ła só połìtica fiło-osidental. Grande Enciclopedia Curcio, Vol. 3, pagina 1165.